Nordjyllands Trafikselskab oplever i disse dage telefonstorm, fordi buskortene til studerende pludselig er steget med 75 procent. Prisstigningen skyldes, at regeringen har skåret i tilskuddet til det befordringstilskud, der hidtil har gjort, at periodekortet til de studerende har været til at betale. Et periodekort på tre måneder har indtil den 1. januar i år kostet godt 900 kroner for fem zoner, men nu skal forældrene af med over 1700 kroner, før deres børn kan komme med bussen i skole.

Referat:
Buskort til studerende er steget med 75 procent fra den ene dag til den anden.